Centrum voľného času PRIMA, SNP 39, Krompachy

POKYNY KU PREVÁDZKE A VNÚTORNÉMU REŽIMU CVČ

**v čase od 2.9.2020 do 30.9.2020 prípadne do odvolania**

Vzhľadom na súčasnú epidemiologická situáciu na Slovensku prináša k zápisu do záujmových útvarov niektoré zmeny. V súvislosti s nariadeniami vyšších inštitúcii Vás žiadame,  aby ste sa riadili nasledovnými pokynmi.

**Zápis do ZÚ (záujmový útvar)**

bude prebiehať v CVČ od 07.09.2020, odporúčame využiť prihlášku, ktorú nájdete na našej stránke **www.cvckrompachy.eu**.   V prípade osobného zápisu na pracoviskách CVČ prosíme rodičov o dodržiavanie opatrení t.j. použití ochranných rúšok, dodržiavania odstupov a dezinfekcie rúk (ROR).

Záujmová činnosť začne od 14.9.2020, v prípade zmeny mimoriadnej situácie alebo nariadenia RÚVZ od 1.10.2020 alebo ak riaditeľ školy, kde sa ZÚ organizuje neurčí inak.

***Telocvične a ostatné vnútorné priestory na šport (napr. bazén) sa do 20.9. nevyužívajú.***

**Financie**

Čiastočná úhrada nákladov na záujmovú činnosť bude určená a vymáhaná až od 1.10.2020 podľa aktuálnej epidemiologickej situácie. V prípade , že dieťa navštívi záujmový útvar aj v septembri, budeme požadovať uhradenie nákladov spätne. Výška týchto poplatkov je určená usmernením k poplatkom v CVČ na školský rok 2020/2021.Školy vydávajú vzdelávacie poukazy do 11.9.2020. Prijímať vzdelávacie poukazy bude CVČ do 25.9.2020 do 12:00 hod.

**Iná činnosť CVČ**

Všetky hromadné akcie sú do 14.9.2020 zrušené. Tento termín môže byť predĺžený.

**DETI a KLIENTI CVČ**

1. Záujmová činnosť je dobrovoľná a jej začiatok predpokladáme od 14.9.2020
2. Používanie rúšok je v interiéri školského zariadenia **povinné**.
3. V prípade sprievodu dieťaťa (najviac jedna osoba) na záujmovú činnosť v CVČ odporúčame tejto osobe nezdržiavať sa v priestoroch CVČ počas záujmovej činnosti dieťaťa.
4. Ak dieťa v priebehu dňa vykazuje niektorý z možných príznakov COVID-19, nasadí si rúško, bude umiestnený do izolačnej miestnosti a budú kontaktovaní zákonní zástupcovia, ktorí ho bezodkladne vyzdvihnú. Miestnosť určená pre izoláciu osoby pri podozrení na COVID19 je určená na každom pracovisku CVČ. Kľúč od miestnosti bude vždy k dispozícii.
5. Zákonný zástupca predkladá pri prvom nástupe dieťaťa na záujmovú činnosť tlačivá **Zdravotný dotazník a vyhlásenie pred začiatkom nového šk. roka 2020/2021** a **Vyhlásenie o bezinfekčnosti (**viď prílohy).
6. Zákonný zástupca zabezpečí dieťaťu na záujmovú činnosť **2 rúška a papierové jednorazové vreckovky.**
7. Dieťa bude mať v igelitovom obale odložené rezervné rúško (pre prípad znečistenia svojho používaného rúška).
8. Dieťa si vždy po príchode do CVČ odchádza umyť ruky bežným spôsobom, ktorý je v súlade s aktuálnymi hygienicko-epidemiologickými nariadeniami. Na utieranie rúk použijú jednorazové papierové utierky (nie vlastný uterák).

**Pedagogickí zamestnanci**

1. Zamestnanci, ktorí sa budú podieľať na zabezpečení výchovno-vzdelávacieho procesu v priestoroch CVČ nastupujú do práce najneskôr 15 minút pred jeho začiatkom.
2. Pri prvom nástupe do práce všetci zamestnanci CVČ vyplnia **Zdravotný dotazník pre zamestnancov pred opätovným nástupom do zamestnania** a **Zdravotný dotazník a vyhlásenie zamestnanca pred začiatkom nového šk. roka 2020/2021**.
3. Pri každom nástupe do práce pri vstupe do budovy je zamestnanec povinný dezinfikovať si ruky!
4. Ak sa u zamestnanca CVČ objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľa CVČ a opustí CVČ v najkratšom možnom čase s použitím rúška.
5. Zamestnanci CVČ budú vykonávať prácu na pracovisku pri dodržiavaní hygienických a bezpečnostných opatrení, ktoré určil Úrad verejného zdravotníctva Slovenskej republiky. Pedagogický zamestnanec nosí rúško všade vo vnútorných priestoroch CVČ počas výchovno-vzdelávacieho procesu.
6. Pedagogickí zamestnanci CVČ v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia rozstupy medzi deťmi pri výchovno-vzdelávacom procese a v miestnosti, v ktorej sa zdržuje skupina zabezpečujú časté a intenzívne vetranie.
7. Pedagogickí zamestnanci sú povinní pred začatím každej záujmovej činnosti zaevidovať prítomnosť detí na záujmovom útvare v triednej knihe ZÚ.

**Nepedagogickí zamestnanci**

1. Pri prvom nástupe do práce všetci zamestnanci CVČ vyplnia **Zdravotný dotazník pre zamestnancov pre opätovným nástupom do zamestnania** a **Zdravotný dotazník a vyhlásenie zamestnanca pred začiatkom nového šk. roka 2020/2021**.
2. Ak sa u nepedagogického zamestnanca CVČ objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľa CVČ a opustí zariadenie v najkratšom možnom čase s použitím rúška.
3. Nepedagogickí zamestnanci počas vykonávania svojej práce nosia v priestoroch CVČ rúška, alebo štíty nepretržite.
4. Dôkladné čistenie všetkých miestností, v ktorých sa deti a pedagogickí zamestnanci a ďalší zamestnanci CVČ nachádzajú, vykonávajú najmenej raz denne.
5. Dezinfekciu dotykových plôch, ostatných povrchov alebo predmetov, ktoré používajú deti pri záujmovej činnosti (šatne, učebne) je nutné nasledovne :
* Dezinfekcia a upratovanie toaliet – 3x denne a podľa potreby.
* Čistenie miestností, v ktorých sa nachádzajú zamestnanci CVČ – najmenej 1x denne.
* Dezinfekcia dotykových plôch a povrchov, ktoré používa veľký počet ľudí – po každom záujmovom útvare príp. inej aktivite CVČ.
* V každej miestnosti CVČ bude pripravený záznam o dezinfekcii, ktorý je povinný každý zamestnanec vykonávajúci dezinfekciu aktualizovať.

Tieto pokyny ku prevádzke a vnútornému režimu CVČ nadobúdajú účinnosť 2. 9. 2020 do ukončenia mimoriadnej situácie.

 PaedDr. Slávka Šmidová

 riaditeľka CVČ